Diari Oficial de la Generalitat Valenciana


Sumari del DOGV 3299, del 03-08-1998 (1998/6387)

RESOLUCIÓ de 9 de julio de 1998, del conseller d'Obres Públiques, Urbanisme i Transports, per la qual s'aprova definitivament la modificació "Avinguda de les Gavines" del PGOU de València..
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3299

Data del DOGV
:   03-08-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/6387


Data del document
:   09-07-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 9 de julio de 1998, del conseller d'Obres Públiques, Urbanisme i Transports, per la qual s'aprova definitivament la modificació "Avinguda de les Gavines" del PGOU de València.. [1998/6387]
  
Vist l'expedient relatiu al projecte de modificació avinguda de les Gavines del Pla General de València, del que resulten els següents:
  
Antecedents de fet
  
Primer
  
El projecte se sotmeté a informació pública mitjançant acord del ple de l'Ajuntament de València en sessió del dia 25 de juliol de 1997. Després del pertinent període d'exposició pública, en el qual és presentà una al·legació, el mateix l'aprovà provisionalment en data 29 de desembre de 1997.
  
Segon
  
El projecte consta de memòria informativa, justificativa i plans d'informació i ordenació.
  
Tercer
  
El Municipi de València té el Pla General d'Ordenació Urbana aprovat definitivament el 28 de desembre de 1988. A més, té diverses modificacions i instruments de desenvolupament d'aquests.
  
Quart
  
La Comissió Territorial d'Urbanisme de València, en sessió del dia 23 d'abril de 1998, acordà supeditar l'aprovació definitiva d'aquesta modificació fins que no es reflectira en els plans del projecte la línia de delimitació maritimoterrestre en tramitació, de conformitat amb allò que s'ha establit en l'informe de la Direcció General de Costes, del Ministeri de Medi Ambient, de data 18 de febrer de 1998.
  
Cinqué
  
En data 4 de juny de 1998, tingué entrada en el registre de la Comissió Territorial d'Urbanisme de València, la documentació gràfica d'esmena remesa per l'Ajuntament de València.
  
La nova documentació conté els plans del projecte, en els quals es reflecteix la línia de delimitació del domini públic maritimoterrestre en tramitació, de conformitat amb els criteris de l'administració sectorial mencionada.
  
Sisé
  
En data 26 de juny de 1998, el sotssecretari d'Urbanisme i Ordenació Territorial adoptà la resolució de considerar complit l'acord de la Comissió Territorial d'Urbanisme de València de data 23 d'abril de 1998 i, elevar al conseller d'Obres Públiques, Urbanisme i Transports la proposta d'aprovació definitiva de la modificació.
  
Fonaments de dret
  
Primer
  
Respecte al procediment, en el cas present s'han observat les prescripcions legalment establides per a les modificacions de planejament general d'aquesta índole, que estan constituïdes pels articles 38 i 39, per remissió de l'article 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La documentació tècnica està completa a l'efecte del compliment d'allò que s'ha preceptuat en l'article 27 de la Llei Reguladora de l'Activitat Urbanística.
  
Tercer
  
La modificació, promoguda per l'empresa privada propietària majoritària del sòl afectat, té per objecte el canvi de qualificació d'un àmbit de sòl urbà -antiga ubicació de l'Hotel Recatí-, actualment qualificat de terciari de mitjana densitat (TER-2B), i passa a ús residencial amb qualificació d'edificació oberta (EDA), a excepció d'una parcel·la que passaria a enclavament terciari (TER-3), i es converteix l'edificabilitat terciària en residencial.
  
La superfície bruta de l'àmbit afectat és de 24.442,65 m2, dels quals 14.312,75 m2 corresponen a la superfície neta de parcel·la a què el PGOU assigna edificabilitat terciària, i la resta el constitueix espais lliures d'ús públic i xarxa viària.
  
Es justifica la modificació en la falta d'expectativa existent en l'ús adscrit pel PGOU, previst com a mesura per a preservar una edificació emblemàtica en èpoques anteriors, i es considera el fracàs d'actuacions en aquest sentit i l'increment de l'oferta hotelera que s'ha produït a València.
  
Junt amb el canvi d'ús i la definició volumètrica de l'edificació en l'interior de la parcel·la, es plantegen diverses modificacions relatives al vial de servei paral·lel a l'avinguda de les Gavines, al desdoblament del vial d'accés a la platja, qualificació de dues noves àrees com a espais lliures públics i concreció a nivell d'ordenances dels nous usos i de la regulació de l'edificació a les parcel·les.
  
Les xifres de la modificació es concreten en el quadre següent:
  
 PGOU Modificació
  
Ús TER-2b EDA
  
 TER-3
  
Sup. Edif. 12.835,43 m2 12.000,20 m2 (EDA)
  
 580,22 m2 (TER-3)
  
Sup. de cessió 8.584,90 m2 10.317,23 m2
  
Espais lliures 3.278,50 m2 5.594,56 m2
  
Xarxa viaria\* 5.306,40 m2 4.722,67 m2
  
Edificabilitat
  
Terciària 20.037, 85 m2 812 m2
  
Residencial - 19.188 m2
  
\* Exclou les superfícies relatives a la carretera Natzaret - Oliva
  
Quart
  
En la tramitació de l'expedient consten els següents informes sectorials:
  
- Informe de caràcter favorable emés pel Consell Directiu del Parc Natural de l'Albufera en data 22 de desembre de 1997.
  
- Informe de caràcter favorable emés per la Direcció General de Costes del Ministeri de Medi Ambient en data 18 de febrer de 1998.
  
Sense perjudici del que s'ha exposat anteriorment, el representant d'aquesta administració el la sessió de la Comissió Territorial d'Urbanisme de València, de 23 d'abril de 1998, es pronuncià en el sentit que tots els plans del projecte havien de contindre la línia de delimitació en tramitació, i, fins i tot, adaptar la terminologia, tot això de conformitat amb allò que s'ha especificat en l'informe d'aquesta administració.
  
La nova documentació gràfica presentada en data 4 de juny de 1998, esmena les deficiències assenyalades en l'Acord de la Comissió Territorial d'Urbanisme, segons Resolució del sotssecretari d'Urbanisme i Ordenació Territorial de data 26 de juny de 1998.
  
Cinqué
  
Si bé en el projecte aportat es defineix l'àmbit afectat com un sector, no es tracta pròpiament d'un sector delimitat pel pla, ni previst en la modificació, definit com un àmbit d'ordenació subjecte a planejament de desenvolupament. La modificació planteja bàsicament un canvi de qualificació en una parcel·la edificable en sòl urbà, el desenvolupament de la qual es preveu mitjançant actuacions aïllades, sense afectar-se determinacions d'ordre estructural del pla general.
  
La modificació no suposa increment de l'aprofitament privat, si bé el canvi de qualificació proposat generaria un increment en la previsió poblacional del pla, que sense perjudici de valorar la seua rellevància, en qualsevol cas podria entendre's compensat a l'efecte de l'article 55 de la LRAU, amb l'increment de l'ordre del 20% en sòls públics que adjunta la modificació.
  
Sisé
  
El conseller d'Obres Públiques, Urbanisme i Transports, és l'òrgan competent per a l'aprovació definitiva del present expedient, en virtut d'allò que s'ha establit en l'article 38.3 de la citada Llei Reguladora de l'Activitat Urbanística, en relació amb l'article 6 del Decret 77/1996, de 16 d'abril del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de de general i pertinent aplicació, resolc:
  
Aprovar definitivament la modificació avinguda de les Gavines del Pla General d'Ordenació Urbana de València.
  
La present resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des del dia de la notificació o publicació d'aquesta. Per a la interposició del mencionat recurs serà requisit imprescindible que, amb caràcter, previ el recurrent comunique a aquest òrgan la interposició del recurs, de conformitat amb allò que s'ha previst en els articles 57.2.f) i 58 de la Llei reguladora de la Jurisdicció contenciosa administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga exercitar qualsevol altre recurs que s'estime oportú.